انور بیگ

محمد انور بیگ (1944/1945 - 21 اپریل 2023ء)  ایک پاکستانی سیاست دان اور سینیٹ آف پاکستان کے رکن تھے۔ وہ پاکستان مسلم لیگ (ن) میں شامل ہونے سے قبل 2012ء تک پاکستان پیپلز پارٹی سے سیاسی طور پر وابستہ رہے۔  انہوں نے 2013ء سے 2014ء تک بے نظیر انکم سپورٹ پروگرام کے چیئرپرسن کے طور پر خدمات انجام دیں

سیاسی کیریئر 
بیگ نے 2003ء سے 2009ء تک پاکستان پیپلز پارٹی (پی پی پی) کے ٹکٹ پر سینیٹ آف پاکستان کے رکن کی حیثیت سے خدمات انجام دیں  2012ء میں، انہوں نے پاکستان مسلم لیگ (ن) (پی ایم ایل-این) میں شمولیت اختیار کی جب پی پی پی نے پارٹی ڈسپلن کی مبینہ خلاف ورزی کی وجہ سے ان کی پارٹی رکنیت معطل کردی۔ 

بیگ کو نومبر 2012ء میں صدر مملکت ممنون حسین نے وزیراعظم کی ایڈوائس پر بے نظیر انکم سپورٹ پروگرام (بی آئی ایس پی) کا چیئرمین مقرر کیا تھا۔  انہوں نے ایک سال بعد نومبر 2014ء میں اس عہدے سے استعفیٰ دے دیا، اور انہیں پاکستان انڈسٹریل ڈویلپمنٹ کارپوریشن (PIDC) کا چیئرمین مقرر کیا گیا، جو BISP کے چیئرمین سے کم عہدہ تھا۔

کامیابیاں 
بیگ نے پاکستان میں جمہوریہ یوراگوئے کے اعزازی کونسل جنرل اور 1982ء سے 1983ء تک پاکستان اوورسیز ایمپلائمنٹ پروموٹرز ایسوسی ایشن کے صدر کے طور پر خدمات انجام دیں۔ انہوں نے 1994ء سے 1995ء تک فیڈریشن آف پاکستان چیمبر آف کامرس اینڈ انڈسٹری (ایف پی سی سی آئی) کے لیے افرادی قوت اور سمندر پار پاکستانیوں کی قائمہ کمیٹی کی سربراہی کی، اور 1995ء سے 1998ء تک ایف پی سی سی آئی کی سفارتی امور کی قائمہ کمیٹی کی سربراہی کی۔ بیگ پیپلز پارٹی کے پالیسی پلاننگ ونگ کے رکن بھی تھے۔

تنازعات 
بیگ نے 2007ء میں پاکستان کرکٹ بورڈ (PCB) کے آڈٹ کے لیے پبلک اکاؤنٹس کمیٹی آف پاکستان (PAC) سے کہا۔ انہوں نے پی سی بی کے اس وقت کے چیئرمین نسیم اشرف کو "پی سی بی کا سب سے نااہل عہدیدار" قرار دیا۔  اشرف نے جواب میں بیگ کو "بیمار آدمی" کہا۔ تاہم طاہر حسین مشہدی کی زیر صدارت سینیٹ کی قائمہ کمیٹی برائے کھیل کے اجلاس میں ان بیانات کو واپس لے لیا گیا۔ 

فروری 2009ء میں، بیگ نے پاکستان کی قومی کرکٹ ٹیم کے کھلاڑیوں پر میچ فکسنگ میں ملوث ہونے کا الزام عائد کرتے ہوئے کہا کہ "پاکستان ٹیم میں بنیادی مسئلہ جوا اور میچ فکسنگ ہے"۔

وفات
انور بیگ کا انتقال 21 اپریل 2023ء کو حرکت قلب بند ہونے سے ہوا، ان کی نماز جنازہ 22 اپریل کو اسلام آباد میں ادا کی گئی۔ نماز جنازہ میں پیپلز پارٹی کے رہنما نیئر بخاری،  مصطفی نواز کھوکھر، فرحت اللہ بابر سمیت سیاسی رہنماؤں اور شہریوں کی بڑی تعداد نے شرکت کی۔

یہ بھی دیکھو 

 پاکستان کے سینیٹرز کی فہرست
 سینیٹ آف پاکستان کی کمیٹیوں کی فہرست

حوالہ جات 

سندھ کی شخصیات
جمہوریت کے پاکستانی فعالیت پسند
بے نظیر بھٹو کی حکومت کا سٹاف اور شخصیات
مجلس ایوان بالا پاکستان کے ارکان
2023ء کی وفیات
1940ء کی دہائی کی پیدائشیں